AIŠKINAMASIS RAŠTAS

Dėl savivaldybės būsto pirkimo Molėtų rajono savivaldybės nuosavybėn

1. **Parengto tarybos sprendimo projekto tikslai ir uždaviniai**

Molėtų rajono savivaldybės administracijos direktoriaus 2020 m. sausio 10 d. įsakymu Nr. B6-50 „Dėl savivaldybės būsto pirkimo ekonominio ir socialinio pagrindimo patvirtinimo“ (pridedama) patvirtintas Savivaldybės būsto pirkimo ekonominis ir socialinis pagrindimas (toliau – ekonominis pagrindimas).

Ekonominio pagrindimo tikslas - įsigyti savivaldybės būstą: gyvenamąjį namą su kiemo statiniais ir žemės sklypu, esančius adresu: Molėtų r., Čiulėnų sen., Cezariškių k., Cezariškio g. 5, Savivaldybės nuosavybėn ir, išnuomoti jį vadovaujantis Lietuvos Respublikos valstybės paramos būstui įsigyti ar išsinuomoti įstatymo 14 straipsnio 1 dalies 4 punktu bei Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, vadovaujantis visuomeninės naudos, efektyvumo, racionalumo ir viešosios teisės principais.

Atsižvelgdama į Lietuvos Respublikos kultūros ministerijos 2019 m. gegužės 30 d. raštą Nr. S2-1539 „Dėl G. Kakaro prašymo“, į G. Kakaro 2019 m. gegužės 31 d. prašymą suteikti gyvenamąjį plotą, Molėtų rajono savivaldybės administracija, vertindama G. Kakaro indėlį Molėtų rajonui, surado gyvenamąjį namą, esantį Molėtų r., Čiulėnų sen., Cezariškių k., Cezariškio g. 5, kuris atitinka būsimo nuomininko interesus ir savivaldybės biudžete šiam pirkimui planuojamas lėšas - 55,00 tūkst. Eur.

Pirkimas bus vykdomas neskelbiamų derybų būdu, kadangi iš anksto yra žinoma konkreti nekilnojamojo daikto buvimo vieta ir nekilnojamasis daiktas atitinka perkančiosios organizacijos poreikius ir kitos alternatyvos to neužtikrina.

Pirkimo sprendimo vertinimo kriterijus – siekdama nupirkti gyvenamąjį namą Molėtų rajono savivaldybės administracija padidins savivaldybės būstų skaičių, o šiuo metu turės galimybę savivaldybės būstą išnuomoti G. Kakarui.

Pirkimo vertinimo kriterijai: perkamo savivaldybės būsto daiktinės teisės turi būti registruotos Nekilnojamojo turto registre ir negali būti ginčo objektu; būstas turi atitikti sanitarines ir higienos normas, keliamas gyvenamosios paskirties patalpoms; pirkimo kaina turi būti palyginama su būsto rinkos kainų analogais ir nustatoma derybų būdu, siekiant ekonomiškai naudingiausio rezultato; kaina neturi viršyti 55 (penkiasdešimt penkių) tūkst. Eur.

Parengto sprendimo projekto tikslas – pirkti neskelbiamų derybų būdu už savivaldybės biudžeto lėšas savivaldybės būstą: pastatą-gyvenamąjį namą (unikalus numeris 4400-4160-3206, bendras plotas – 75,78 m2, pastatytas 2012 m.), kitus inžinerinius statinius-kiemo statinius: šulinį, nuotekų rezervuarą (unikalus numeris 4400-4160-3210, pastatyti 2012 m.), 0,0802 ploto ha žemės sklypą (unikalus numeris 6264-0004-0374), esančius Molėtų r., Čiulėnų sen., Cezariškių k., Cezariškio g. 5.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 15 punktas, 16 straipsnio 2 dalies 26 punktas, 48 straipsnio 1 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktas;

Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“, 8.2, 10.1 punktai;

Molėtų rajono savivaldybės administracijos direktoriaus 2020 m. sausio 21 d. įsakymas Nr. B6-50 ,,Dėl savivaldybės būsto pirkimo ekonominio ir socialinio pagrindimo patvirtinimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – nupirkusi gyvenamąjį namą Molėtų rajono savivaldybės administracija padidins savivaldybės būstų skaičių, o šiuo metu turės galimybę savivaldybės būstą išnuomoti G. Kakarui.

**4. Priemonės sprendimui įgyvendinti**

Molėtų rajono savivaldybės administracijos direktorius sudarys Pirkimo komisiją, kuri vykdys visas jai nustatytas užduotis dėl savivaldybės būsto pirkimo.

**5. Lėšų poreikis ir jų šaltiniai**

Ne daugiau kaip 55000 Eur savivaldybės biudžeto lėšų.

**6. Vykdytojai, įvykdymo terminai**

Molėtų rajono savivaldybės administracija.